Այս շարքի մեջ շահեկանորեն առանձնանում է ամերիկահայ լրագրող և մշակույթային գործիչ Գրիգոր Քեոսեյանի` հայերեն և անգլերեն տեքստերով ԱՄՆ-ում լույս տեսած «Գառզու. մոգական աշխարհի մը նկարիչը» խորագրով գիրքը: Երևանում Գառզուի մասին տպագրված առաջին հոդվածը «Գառզու…նա ինքը` Գառնիկ Զուլումյան» խորագրով լրագրող Մելինե Մանուշյանի ընդարձակ ակնարկն էր՝ զետեղված «Սովետական արվեստ» հանդեսի 1961 թ. N7-ում: Հոդվածում հիշատակված են նկարչի փարիզյան կյանքի և գործունեության գլխավոր փուլերը, կարևորագույն ցուցահանդեսները, նկարագրված են պատառիկներ հեղինակի հուշերից ու Գառզուի հետ ունեցած հանդիպումներից: